Source: http://hir3.hu/temak/betegseg/sertesinfluenza-1331.htm
Timestamp: 2020-02-18 02:18:51+00:00

Document:
betegseg - sertesinfluenza-1331 - hir3.hu
A KENÓ április 18-i nyerőszámai
A Szerencsejáték Zrt. tájékoztatása szerint az április 18-i KENÓ-játékban a következő számokat sorsolták: 4, 5, 8, 12, 15, 17, 22, 23, 29, 31, 38, 40, 50, 55, 56, 63, 67, 68, 69, 80.
2011.04.18. 20:40
Lázár: adósságtörlesztés, nem pedig Fidesz-ünnep az új alkotmány
Lázár János szerint az új alaptörvény megszületése nem a Fidesz ünnepe, hanem adósságtörlesztés, az eddigi alkotmányos keretek ugyanis működésképtelenné tették az országot, az embereket pedig csalódottá, kiábrándulttá. A Fidesz frakcióvezetője ezt az MTI-nek adott interjúban mondta, amelyben közölte azt is, már májusban a parlament elé kerülhetnek az új alkotmánnyal kapcsolatos kétharmados törvények. A politikus nem érti a bírák nyugdíjazása miatti kritikákat, azt pedig nagyon sajnálja, hogy Szili Katalin nemmel szavazott az alaptörvényre.
2011.04.18. 19:40
Aggodalmát fejezte ki a német külügyminisztérium az alkotmány miatt
Az új magyar alkotmány jóváhagyása kapcsán aggodalmát fejezte ki hétfőn Werner Hoyer, a német külügyminisztérium államminisztere. Az MTI-hez eljuttatott - s a külügyminisztérium honlapján is megjelent - nyilatkozatban az államminiszter emlékeztetett: Magyarország az elmúlt évtizedekben a szabadság, az emberi jogok és a demokrácia elkötelezett védelmezőjeként elvitathatatlan helyet harcolt ki magának a történelemkönyvekben. "Éppen mi, németek soha nem felejtjük el magyar barátaink támogatását" - fogalmazott az államminiszter, hozzátéve: "Ezért is nagy figyelemmel és nem minden aggodalom nélkül szemléljük a magyarországi fejleményeket."
Lemondásra szólította fel két bíró a Legfelsőbb Bíróság elnökét
Két bíró lemondásra szólította fel Baka Andrást, a Legfelsőbb Bíróság elnökét hétfőn, a Fővárosi Bíróság összbírói értekezletén - erősítette meg az MTI értesülését Szűcs Péter, az LB szóvivője, aki szerint a bírók azzal indokolták a felszólítást, hogy az elnök nem képviseli eléggé az érdekeiket. Szerinte ez furcsa az utóbbi napok nyilatkozatai, levelezései alapján, mivel az elmúlt másfél hétben három, a nyugdíjkorhatár csökkentésével kapcsolatos dokumentum is született. Azt mondta: azért is különösen érthetetlen ez a fellépés, mert a Magyar Bírói Egyesület Pesti Központi Kerületi Bíróságának alapszervezete is ugyanazt az aggodalmát fejezte ki a bírói korhatár megváltoztatásával kapcsolatban, mint amit az LB elnöke és a társai fogalmaztak meg korábban nyilvánosságra került leveleikben.
2011.04.18. 19:30
"Kőbe vésték" a köztársaságot a szocialisták
Mesterházy Attila szerint az új "egypárti" alaptörvény elfogadásával április 18. az ország szétszakításának napja lett, a szocialisták pedig azon lesznek, hogy visszaállítsák az egységét, "a demokrácia, a jog és a bizalom Magyarországát". Az MSZP elnöke hétfő délután a Magyar Köztársaság kövénél beszélt erről, amelyet a szocialisták állítottak a budapesti Újpesti rakparton. Mesterházy Attila hangsúlyozta: a kő nem emlékmű, hanem az újrakezdés, a változás szimbóluma, amely azt is jelképezi, hogy a demokrácia híveinek össze kell fogniuk. Kitért arra, hogy az elmúlt húsz évben a magyarok számos reménye beváltatlan maradt, és az elégedetlenség is hozzájárult a Fidesz "alkotmányos puccsához". De - folytatta - a teljesületlen vágyakért, hibákért nem a demokrácia a felelős.
2011.04.18. 19:10
Betontömb zuhant egy munkásra Budapesten, a férfi meghalt
Betontömb zuhant egy munkásra hétfő délután Budapesten, a férfi a helyszínen meghalt - közölte a rendőrség az MTI-vel. A baleset a XI. kerületi Budaörsi úton, egy építkezésen történt. Egy munkagép betontömböt emelt fel, de az ismeretlen okból lezuhant az alatt álló 25 éves munkásra, aki a helyszínen életét vesztette - mondta Sagyibó Melinda, a Budapesti Rendőr-főkapitányság sajtóügyeletese. A rendőrség közigazgatási eljárás keretében vizsgálja az eset körülményeit.
Sólyom László már a múlt év végén kifejtette álláspontját
Sólyom László már a múlt év végén kifejtette álláspontját a készülő új alkotmánnyal kapcsolatban; a volt köztársasági elnök októberben egy magyarországi hetilapban közölte álláspontját, majd több előadás is tartott a témában Budapesten - tájékoztatta a volt államfő titkársága hétfőn az MTI-t. A titkárság ezt annak kapcsán tudatta közleményben, hogy Lázár János, a Fidesz frakcióvezetője hétfői budapesti sajtótájékoztatóján Sólyom László alkotmányozással kapcsolatos kritikájára úgy reagált: a nemzet egységének korábbi megtestesítőjétől elvárható lett volna, hogy először Magyarországon ismertesse az álláspontját.
2011.04.18. 19:00
Jégkorong divízió I-es vb: az olaszok egy góllal győzték le a hollandokat
A feljutásra is esélyes olasz válogatott 3-2-re nyert a holland csapat ellen a budapesti divízió I-es jégkorong-világbajnokság második, hétfői napján. A nyitónapon győztes magyarok 19:30-kor lépnek jégre a tornán most debütáló dél-koreaiak ellen. Eredmény: Olaszország-Hollandia 3-2 (2-1, 1-1, 0-0). Az olaszok már a 21. másodpercben megszerezték a vezetés, majd emberhátrányban növelték előnyüket. A magyarok által vasárnap 7-3-ra legyőzött hollandok létszámfölényben szépítettek, majd a második játékrészben egyenlítettek is, ám gyorsan jött a válasz.
2011.04.18. 18:20
Elfogadta az Országgyűlés az új alaptörvényt
2011.04.18. 17:40
BUX: -3,76 százalék záráskor
A Budapesti Értéktőzsde részvényindexe, a BUX 908,59 pontos, 3,76 százalékos csökkenéssel, 23.285,05 ponton zárt hétfőn. A Mol árfolyama 5,51 százalékkal 23.905 forintra csökkent, az OTP részvények ára 4,73 százalékkal 5.945 forintra esett.
2011.04.18. 17:30
Átalakul a munka világa jövőre: új közfoglalkoztatási rendszer lép életbe, az álláskeresési járadék eddigi maximálisan 270 napos folyósítási ideje 90 napra csökken, és az álláskeresési segély - amely eddig további 90 napig biztosított ellátást - megszűnik - derül ki az aktualizált konvergenciaprogramból, amelyet a Nemzetgazdasági Minisztérium múlt pénteken küldött el az Európai Bizottságnak és az Európai Tanácsnak. Az álláskereséssel összefüggő juttatások rendszerének átalakítása akár 400 ezer embert is embert érinthet. A konvergenciaprogramban a Széll Kálmán Terv alapján készült összesítés szerint a foglalkoztatással és munkaerőpiaccal kapcsolatos intézkedésekkel a kormány jövőre 195, 2013-ban pedig 213 milliárd forintot takaríthat meg.
Erőteljes földrengés volt Új-Zéland partjai előtt
Erőteljes, 6,6-os erősségű földrengés történt helyi idő szerint kedd hajnalban Új-Zéland északkeleti részének partjai előtt - közölte az amerikai földtani intézet. A tengeri szökőár veszélyére figyelő csendes-óceániai központ cunamiriadót adott ki, bár úgy vélte, hogy a földmozgás nem kelt jelentősebb hullámokat. A földrengés közép-európai idő szerint hétfő délután történt. A rengés központja Aucklandtől mintegy 550 kilométerre keletre, kilencven kilométeres mélységben volt.
2011.04.18. 17:20
Stratégiai fejlesztési tervet kér az államfő a hokisoktól
A magyar jégkorong fejlesztésének stratégiai tervéről kér írásos anyagot Schmitt Pál köztársasági elnök a sportág hazai vezetőitől. Ezt Németh Miklós, a Magyar Jégkorong Szövetség (MJSZ) elnöke mondta az MTI-nek azt követően, hogy az államfő hétfőn a Sándor-palotában fogadta őt, valamint René Faselt, a nemzetközi szövetség első emberét és Pásztor Györgyöt, az MJSZ tiszteletbeli elnökét, a hokis nagyságokat tömörítő Hírességek Csarnokának tagját. A svájci sportdiplomata - aki Schmitt Pálhoz hasonlóan tagja a Nemzetközi Olimpiai Bizottságnak - a divízió I-es világbajnokság kapcsán tartózkodik Budapesten.
A szezon első öt fordulójában elszenvedett három vereség után hétfőn lemondott posztjáról Valerij Karpin, a Szpartak Moszkva labdarúgócsapatának vezetőedzője. A 12-szeres szovjet és 9-szeres orosz bajnok klubot emellett az Európa Liga negyeddöntőjében is csúfos kudarc érte, ugyanis 10-3-as összesítéssel búcsúzott az FC Porto ellenében. A 42 éves Karpin - aki közel két éve ült a moszkvai gárda kispadján - a jövőben az egyesület főigazgatójaként tevékenykedik majd. Utódja a vezetőedzői poszton még nem ismert.
2011.04.18. 17:00
Eddig a visszalépők többsége készpénzben kéri a reálhozamot
Több százezer nyilatkozat feldolgozása alapján a magánnyugdíjpénztárból az állami nyugdíjbiztosítóhoz visszalépők 95-96 százaléka készpénzben szeretné a reálhozamot felvenni - közölte Juhász Istvánné, a Stabilitás Pénztárszövetség főtitkára az MTI kérdésére hétfőn. Három-öt százalék között van azok aránya, akik önkéntes nyugdíjpénztárba irányítják a nyugdíjcélú megtakarításukat, és alig akad aki a társadalombiztosítási egyéni számlájára kéri a pénzt. A magánnyugdíjpénztáraknak 2011. március 31-ig kellett postázniuk azoknak a volt tagoknak a felszólítást, akik nem nyilatkoztak, hogy miként kérik a reálhozamot.
2011.04.18. 16:50
Magyarországra hozták Rohácot, a Fenyő-gyilkosság gyanúsítottját
Vasárnap hozta haza a Nemzeti Nyomozó Iroda Jozef Rohácot, a 13 évvel ezelőtti Fenyő-gyilkosság gyanúsítottját; a nyomozóhatóság a férfi előzetes letartóztatását kezdeményezte. Az ORFK szóvivői irodájának hétfőn az MTI-hez eljuttatott közleménye szerint a Nemzeti Nyomozó Iroda vasárnap kísérte haza "Jozef R. szlovák állampolgárt", aki ellen a Fővárosi Bíróság február 10-én nemzetközi elfogatóparancsot bocsátott ki. A férfit a szlovák hatóságok február 18-án fogták el, majd Magyarország kérelmének elbírálása után a szlovák legfelsőbb bíróság elrendelte kiadatását.
2011.04.18. 16:10
Meglepő összefüggés van a hajszín és az emlékezőképesség között
Német kutatók rájöttek, hogy egy bizonyos fehérje egyszerre szabályozza a tanulásért és emlékezésért felelős agyműködést, valamint a hajszín alakulását. Matthias Kneussel, a hamburgi egyetemi klinika molekuláris neurogenetikai intézetének munkatársa és kollégái egereknél kapcsolták ki a muszkelin nevű fehérjét kódoló gént, hogy megvizsgálják annak az idegsejtek anyagszállításában betöltött szerepét. A beavatkozás hatására bizonyos, a tanulással és emlékezettel kapcsolatos agyterületeken megváltoztak az agyhullámok. Ezen kívül az eredetileg fekete színű állatok néhány hét elteltével csokoládébarna színűek lettek. A szőrszín változásával eredetileg nem számoltak a kutatók.
2011.04.18. 16:01
Fezi tenisztorna: Arn Gréta a nyolcaddöntőben
Arn Gréta hétfőn bejutott a nyolcaddöntőbe a 220 ezer dollár összdíjazású, marokkói salakpályás női tenisztornán. A viadal honlapja szerint a világranglistán 52. magyar játékos mindössze 49 percet töltött a pályán, miután riválisa, az osztrák Patricia Mayr-Achleitner az elvesztett első szett után feladta a mérkőzést. Eredmény, 1. forduló (a 16 közé jutásért): Arn Gréta - Mayr-Achleitner (osztrák) 6:0, 1:0-nál Mayr-Achleitner feladta.
ICOMOS-díjakat adtak át a műemléki világnap alkalmából
A műemléki világnaphoz kapcsolódva idén is odaítélték a magyar műemlékvédelmi szakma díjait, valamint a műemlékek és a régészeti örökség megóvása érdekében kifejtett kiemelkedő munkát elismerő miniszteri kitüntetéseket. A Műemlékek és Műemléki Együttesek Nemzetközi Tanácsa, az ICOMOS Magyar Nemzeti Bizottsága két ICOMOS-díjat adományozott. Az egyiket a budapesti Rácz fürdő történeti előzményeinek feltárásáért, a mértéktartó kortárs építészeti környezet mellett a műemléki értékek szakszerű és szemléletes bemutatásáért, a másikat pedig az egykori sopronbánfalvi pálos-karmelita rendház integrált szemléletű, fenntarthatóságot és a műemléki értékek védelmét szolgáló helyreállításáért, az illeszkedő, új rendeltetés kialakításáért.
Fellegi Pekingben: mindkét fél elkötelezett az együttműködésre
A magyar-kínai politikai, gazdasági együttműködés irányairól, tartalmáról tárgyalt hétfőn Pekingben Fellegi Tamás fejlesztési miniszter, akit fogadott Taj Ping-kuo kínai államtanácsos. A találkozón mindkét fél kifejezte: teljes mértékben elkötelezettek a kétoldalú kapcsolatok elmélyítésére - számolt be az MTI-nek Pekingben Fellegi, aki vendéglátójával egyetértett a pénzügyi, az infrastrukturális és a közlekedési ágazati együttműködés kidolgozásának folytatásában.
Mesterházy: illegitim és ideiglenes lesz az új alaptörvény
Mesterházy Attila szerint az új alaptörvény illegitim és ideiglenes lesz, s azt a következő választások után nemzeti konszenzus alapján meg kell változtatni. Az MSZP elnöke pártja budapesti részországgyűlésén azt mondta: a Fidesz-KDNP alkotmánytervezete "perverz társadalompolitikát és kalandor gazdaságpolitikát" rögzít, riasztó demokráciafelfogást tükröz, lehetőséget ad a szólásszabadság, a szociális és munkavállalói jogok korlátozására, valamint arra, hogy az állam beavatkozzon a polgárok magánéletébe.
2011.04.18. 14:40
Lemond a Széchenyi Irodalmi és Művészeti Akadémia két vezetője
Április 20-i hatállyal lemond tisztségéről a Széchenyi Irodalmi és Művészeti Akadémia elnöke, Dobszay László és ügyvezető elnöke, Ferencz Győző - tájékoztatta a testület hétfőn az MTI-vel. Mint a közleményben Ferencz Győző fogalmaz, a lemondás oka részben tiltakozás a Széchenyi Akadémiát ért méltatlanság ellen, részben pedig azt jelzi: úgy érzi, nem tudta kellő súllyal érvényesíteni a testület érdekeit. "A következő közgyűlésig azonban, amelyet hamarosan összehívunk, és amelyen meghatározzuk a további teendőket, az ügyvezető elnöki feladatokat ellátom" - írta Ferencz Győző.
2011.04.18. 14:30
LMP: paródia, hogy Lázár János szemrehányást tett az elmúlt húsz évért
Mile Lajos szerint "egész egyszerűen paródia", hogy Lázár János az elmúlt húsz esztendő visszaélései és a kialakult korrupció miatt éppen az átláthatóságot és társadalmi részvételt szorgalmazó LMP-nek tesz szemrehányást. A fideszes frakcióvezető hétfői, napirend előtti felszólalásában elhangzott szavaira az MTI-nek reagáló politikus "komikusnak" nevezte, hogy a Fidesz minden képviselőt esküszegőnek nevez, aki nem ért egyet az alkotmányozással. A Fidesz frakcióvezetője hétfői, napirend előtti felszólalásában sajnálatának adott hangot, hogy az LMP ebben nem vett részt, és ugyanazt a politikát folytatták, mint a szocialisták.
KFT: ufóshow lesz a 30. születésnapi koncerten
Ufóshow-t ígér harmincadik születésnapi koncertjére a KFT zenekar, amely hétfőn jelentette be, hogy december 28-án a Papp László Budapest Sportarénában tartja jubileumi fellépését. "Egyfajta ufós látványvilágot szeretnénk előidézni a koncerten, a részleteken még dolgozunk" - mondta Márton András, a zenekar dobosa az MTI-nek. A december 28-i születésnapi koncerten természetesen elhangzik a KFT valamennyi nagy slágere, köztük a Bábu vagy, az Afrika, a Balatoni nyár és az Elizabet, de áthangszerelt dalokkal és természetesen abszurd versekkel és jelenetekkel is készül az együttes.
Maradt a 6 százalékos jegybanki alapkamat
Az MNB Monetáris Tanácsa, a piaci várakozásoknak megfelelően nem változtatott a 6 százalékos jegybanki alapkamat szintjén hétfőn. A hétfői ülésen már a parlament által márciusban megválasztott mind a négy új külsős tag részt vett. A kamat szinten tartásával április a harmadik hónap, amikor a testület nem változtat a jegybanki alapkamaton, ezt megelőzően, november és január között összesen 75 bázisponttal emelkedett a ráta. A monetáris tanács egyöntetűen foglalt állást az alapkamat tartása mellett a múlt hónapban, megjegyezve, hogy középtávon változatlan kamatszintre van szükség a 3 százalékos jegybanki inflációs cél eléréséhez 2012-re.
2011.04.18. 14:10
Politikai nyilatkozatot nyújt be a köztársaság védelméről az MSZP
Politikai nyilatkozattervezetet nyújt be az MSZP az Országgyűlésnek, azt kezdeményezve: a parlament tegyen hitet a köztársaság értékrendje mellett. Mesterházy Attila pártelnök a szocialisták hétfői részországgyűlésén a nyilatkozatot ismertetve elmondta: azt javasolják, hogy legyen április 18. a Magyar Köztársaság védelmének napja. A nyilatkozat kimondja, hogy a köztársaság nem átmeneti politikai berendezkedés, hanem a nemzetet összetartó erő, a demokrácia szervező elve - tette hozzá.
Visszavonták a Pest Megyei Rendőr-főkapitányság vezetőjének kinevezését
Pintér Sándor belügyminiszter az országos rendőrfőkapitány javaslatára hétfőn indokolás nélkül visszavonta Ármós Sándor rendőr dandártábornok, Pest megyei rendőrfőkapitány vezetői kinevezését - közölte az ORFK Szóvivői Iroda az MTI-vel. A közlemény szerint ezzel egyidejűleg a főkapitányság vezetésével Simon Tamás rendőr dandártábornokot, a Jász-Nagykun-Szolnok Megyei Rendőr-főkapitányság korábbi vezetőjét bízta meg a belügyminiszter. Simon Tamás múlt év december 10-ig irányította a Jász-Nagykun-Szolnok megyei főkapitányságot, utána a Bűnügyi Szakértői és Kutatóintézetnél dolgozott.
Elkészült az emberi agy első átfogó genetikai térképe, 94 százalékos az emberek közti egyezés - jelentette be az Allen Agytudományi Intézet honlapján közzétett sajtóközleményében. A négy év munkájának és a legfejlettebb elérhető technológiának köszönhető térkép nyilvános, a tudományos intézet elérhetővé és szabadon felhasználhatóvá tette a kutatás és az oktatás számára a www.brain-map.org internetes címen.
2011.04.18. 13:50
Három forinttal nő a benzin ára, új történelmi csúcs
Emeli bruttó 3 forinttal a 95-ös benzin literenkénti nagykereskedelmi árát szerdán a Mol Nyrt., ezzel a benzinár új történelmi csúcsot ér el, a gázolaj ára nem változik - értesült piaci forrásokból az MTI hétfőn. Az emeléssel a benzin átlagára 384-385 forintra nő, a gázolajé 375 forint marad. Egy hete nem változtatott az üzemanyagok nagykereskedelmi árán a Mol. Legutóbb két hete emelkedett a benzin ára, a gázolaj ára viszont harmadik hete változatlan. Az autósok 30 forintos árkülönbséget is tapasztalhatnak a kutaknál.
Az ENSZ-főtitkárral tárgyalt Orbán Viktor
Orbán Viktor miniszterelnök hétfőn hivatalában fogadta a Budapesten tárgyaló Ban Ki Mun ENSZ-főtitkárt; a megbeszélésen téma volt az észak-afrikai helyzet és az európai romastratégia is - tájékoztatott a kormányfő szóvivője. Szijjártó Péter az MTI-hez eljuttatott közleményében azt írta: a tárgyalópartnerek áttekintették az Észak-Afrikában kialakult helyzetet és ezzel kapcsolatban az eddig megtett, valamint a még szükséges humanitárius lépéseket. Az Európai Unió soros elnökeként Orbán Viktor arról tájékoztatta az ENSZ-főtitkárt, hogy az Európai Tanács következő ülésén foglakozik a migráció ügyével, továbbá arról is, hogy a világ segélyezésének 60 százalékát az EU biztosítja - közölte a szóvivő.
2011.04.18. 13:30
Kondás Elemér lett a bajnoki címvédő Debreceni VSC labdarúgócsapatának új vezetőedzője. A civishir.hu hétfői beszámolója szerint a 47 éves szakember - aki eddig a klub második csapatát irányította - a szombaton lemondott cseh Zdenek Scasnyt váltja a DVSC-TEVA kispadján. A tréner megbízása a szezon végéig szól. Kondás Elemér tavaly, az együttes korábbi sikeredzőjével, Herczeg Andrással egy évfolyamon szerzett pro licences diplomát. A felnőtt csapatnál Szentes Lázár edzősködése alatt dolgozott.
2011.04.18. 13:20
Nőtt az önkéntes nyugdíjpénztárak vagyona, míg a létszám enyhén csökkent
Az önkéntes nyugdíjpénztárak vagyona egy év alatt 7,7 százalékkal 823 milliárd forintra nőtt, miközben 2 százalékkal csökkent a tagok száma - közölte Juhász Istvánné, a Stabilitás Pénztárszövetség főtitkára hétfőn az MTI-vel. Az önkéntes nyugdíjpénztárak vagyonának 95,5 százalékát és a taglétszám 96,7 százalékát fogja át a Stabilitás Pénztárszövetség - tette hozzá. Az egy önkéntes nyugdíjpénztári tagra jutó átlagos vagyon egy év alatt 10 százalékkal 665 ezer forintra emelkedett.
2011.04.18. 13:00
A rendvédelmi szakszervezetek megvédik a jogaikért tüntetőket, és minden segítséget megadnak azoknak, akiket "retorzió" ér a demonstrációkon való részvétel miatt - mondta a hétvégi rendvédelmi tüntetések főszervezője hétfőn az MTI-nek. Kónya Péter, a Fegyveres és Rendvédelmi Dolgozók Érdekvédelmi Szövetségének elnöke egyelőre nem tudott felvilágosítást adni arról, hogy a fővárosban szombaton történtek miatt hány kollégája ellen indulnak eljárások és azok milyen jellegűek. Sajtóhírek szerint a rendvédelmi dolgozók demonstrációján sok tűzoltó egyenruhában, illetve bevetési ruhában vett részt, az Andrássy úton füstbombákat, hanggránátokat, petárdákat dobáltak, tűzcsapokat nyitottak ki, és történtek hasonló események a Parlament közelében is.
2011.04.18. 12:50
Sok napsütés, 20 fok körüli hőmérséklet várható
Az Országos Meteorológiai Szolgálat jelentése szerint az időnként erősebben megnövekvő gomolyfelhőzet mellett sok napsütésre számíthatunk, csapadék nem valószínű. Főként keleten helyenként megélénkül az északkeleti szél. A legalacsonyabb éjszakai hőmérséklet általában 2, 7 fok között alakul, de szeszélyes területi eloszlásban gyenge fagy is lehet. A legmagasabb nappali hőmérséklet kedden többnyire 20 fok körül várható.
2011.04.18. 12:30
Tétényi Éva: a függetlenség együttműködést jelent
Tétényi Éva szerint a függetlenség együttműködést jelent mindenkivel, akik egy célért összefognak. Erről az MTI kérdésére nyilatkozott hétfőn Esztergom független polgármestere, aki vasárnap beszédet mondott az LMP alkotmánytervezet elleni tüntetésén a fővárosi Vörösmarty téren. "Pontosan azért vettem részt, mert független vagyok. A függetlenség nem azt jelenti, hogy senkivel nem együttműködni. Az együttműködést szóban kívánatosnak nyilvánítja a legnagyobb kormánypárt is, de a Fidesztől még soha nem kaptam meghívást, hogy beszédet tartsak" - mondta Tétényi Éva.
Schmitt Pál fogadta az ENSZ-főtitkárt
Schmitt Pál köztársasági elnök hétfőn hivatalában fogadta Ban Ki Mun ENSZ-főtitkárt, aki Magyarország soros uniós elnökségi tisztségéhez kapcsolódóan folytat tárgyalásokat Budapesten. Ban Ki Mun a találkozó utáni sajtótájékoztatón a Sándor-palota tükörtermében méltatta, hogy Magyarország az ENSZ dinamikus tagja, aktív szerepet vállal a világszervezet Emberi Jogi Tanácsának és nőkkel foglalkozó szervezetének munkájában, bőkezűen támogatja a nemzetközi békefenntartó küldetéseket, a többi között Cipruson, Nyugat-Szaharában és Afganisztánban. Az új magyar médiatörvény és az alkotmányozás kapcsán azt mondta: a kormányzat felelőssége biztosítani, hogy az új jogszabályok összhangban legyenek a nemzetközi egyezményekkel.
Szép, színes esküvőt tervez Hugh Hefner és Crystal Harris
Nem a szokásos esküvői színeket használják majd, szép, színes ruhákkal és díszleletetekkel képzeli el esküvőjét Hugh Hefner, a Playboy-alapító matuzsálem és hatvan évvel fiatalabb választottja, Crystal Harris. A 24 esztendős menyasszony, aki a június 18-án mondja ki a boldogító igent a 84 esztendős Hefnernek, a hétvégén beszélt a People magazinban a készülődésről. "A ruha nem lesz fehér" - szögezte le a Playboy-modell, és elárulta, hogy mivel szereti a rózsaszínt, inkább azt választja. Mint hozzáfűzte, ő és Hefner is azt akarják, hogy az esküvő színpompás legyen, és gyönyörűen nézzen ki. Együtt tervezgetik a lakodalmat, és mindenben egyetértenek.
2011.04.18. 11:50
LMP: ostoba lépés volt a génmegőrzési osztályvezető leváltása
Az LMP szerint "felháborító és ostoba" lépés volt Fazekas Sándor vidékfejlesztési minisztertől, hogy leváltotta Rodics Katalint, a biodiverzitás és génmegőrzési osztály vezetőjét. A párt hétfői, MTI-hez eljuttatott közleményében úgy fogalmazott: a sajtóhírek szerint Semjén Zsolt KDNP-elnök, miniszterelnök-helyettes és a mögötte álló, védett madarak kilövését szorgalmazó vadászlobbi áll a "tisztogatás" hátterében. Hangsúlyozták, hogy Rodics Katalin évtizedek óta kormányoktól függetlenül végzett kiemelkedő szakmai munkát, amit a hazai zöld civil szervezetek, a tudományos szféra és nemzetközi szakmai fórumok is elismertek.
Az MSZP új költségvetési csomagot javasol
Az MSZP az idei államháztartási hiány elszabadulása miatt új költségvetési csomagot javasol júliusi bevezetéssel, amely 5 millió forint feletti éves jövedelemnél visszaállítja a 32 százalékos szja kulcsot - mondta Szekeres Imre, szocialista képviselő az Országgyűlés számvevőszéki és költségvetési bizottságának hétfői ülésén. Miután a kormány már januárban 250 milliárd forintos stabilitási tartalékot készített, majd áprilisban ezt véglegesen befagyasztotta, világos, hogy az államháztartási folyamatokon változtatni kell - mondta Szekeres Imre, aki a pénteken Brüsszelnek beterjesztett konvergencia programot "költségvetési kiadáscsökkentésnek, illetve megszorításnak" nevezte.
A jövőben a bírákhoz hasonlóan az ügyészek szolgálati jogviszonya is az általános öregségi nyugdíjkorhatár betöltéséig állhat fenn a jelenlegi 70. életév helyett - ezt javasolja Lázár János, a Fidesz frakcióvezetője az alaptörvény-javaslathoz hétfőn benyújtott, zárószavazás előtti módosító indítványában. Az alkotmányügyi bizottság hétfői ülésén támogatta a javaslatot, amely rendelkezik arról is, hogy a Kúria elnöke és a legfőbb ügyész mentesül az alól, hogy szolgálati jogviszonya az öregségi nyugdíjkorhatár elérésekor az alaptörvény erejénél fogva megszűnjön. A Kúria elnökét - hasonlóan a legfőbb ügyészhez - az Országgyűlés választja, így közjogi pozíciója is indokolja az eltérést - olvasható az indoklásban.
A munka közben elalvó amerikai repülésirányítók esetei ismét ráirányították a figyelmet arra, hogy az éjszakai műszakban dolgozóknak gondjuk lehet a koncentrációval, sőt még az ébren maradással is. "A kormányhivatalnokok nem gondoltak bele, hogy az emberek rutinszerűen elalszanak éjjel, amikor műszakban vannak" - mondta Charles Czeisler, a bostoni Brigham és Női Kórház alvási szakértője. Czeisler közlése szerint tanulmányok megmutatták, hogy az éjszakai műszakban dolgozók 30-50 százaléka - saját bevallása szerint is - legalább heti egy alkalommal elalszik munka közben.
2011.04.18. 11:10
Női tenisz-világranglista: Szávay negyvenharmadik
A Fed Kupa-mérkőzések miatt alig változott a női tenisz világranglista állása, Szávay Ágnes ugyanakkor a 44.-ről a 43. helyre lépett előre a hétfőn kiadott rangsorban. A női viadalokat szervező WTA hétfői közlése szerint Arn Gréta maradt az 52.
2011.04.18. 11:00
Megszületett az első magyar kungfus Eb-arany
Az ősi kínai harcművészet, a kungfu első magyar Európa-bajnokát avatták a hétvégén: a Tallinnban rendezett kontinensviadalon Kövér Kristóf a tradicionális saolin pusztakezes formagyakorlat kategóriában érdemelte ki az aranyérmet. A honi szövetség beszámolója szerint igen erős mezőnyben született meg a sporttörténei jelentőségű elsőség. Kövér amellett egy bronzérmet is begyűjtött: a hivatalos - Kína által támogatott és nemzetközileg is elismert - európai szövetség, az EWF által rendezett Eb-n a kungfu (kínai nevén vusu) egy másik tradicionális formagyakorlatában végzett harmadikként. A számos harci stílust ötvöző vusu a 2008-as pekingi olimpián bemutató sportágként szerepelt.
Sólyom: vannak visszalépések, de Magyarország európai demokrácia marad
Sólyom László szerint vannak súlyos visszalépések az új alaptörvényben, támadható annak egypártisága, az alkotmányozás elvesztette méltóságát, de Magyarország európai demokrácia marad. "Magyarország az európai demokráciák között marad az új alkotmány hatálya alatt is" - szögezte le a Heti Válasznak adott interjú MTI-hez eljuttatott részletében a volt köztársasági elnök, "nevetséges próbálkozásoknak" minősítve azokat a kritikákat, amelyek szerint az új alaptörvény a homoszexuálisok jogait korlátozza és az abortusz tilalmának ágyaz meg. Sólyom László szerint azonban az efféle mondvacsinált ügyeken túl az új alkotmánnyal valódi bajok is vannak, amelyek annak mérlegét "menthetetlenül negatívra fordítják".
Rátgéber török bajnok lett a Fenerbahcéval
Török bajnoki címet nyert Rátgéber László, a Fenerbahce női kosárlabdacsapatának magyar vezetőedzője. Az isztambuli klub - honlapja szerint - hosszabbítás után 91-86-ra verte vasárnap a városi rivális és alapszakaszgyőztes Galatasarayt, így 3-1-es összesítéssel nyerte meg a döntőt. Az utolsó meccsen az idény közben Sopronból a Fenerhez érkezett amerikai Angel McCoughtry 34 pontot szórt. A tavaly szerződtetett magyar tréner, a válogatott korábbi szövetségi kapitánya az Euroligában a veretlenül megvívott alapszakasz után a negyeddöntőig jutott együttesével, míg a márciusi All Star-gálán győzelemre vezette a légiósok csapatát.
2011.04.18. 10:40
Férfi tenisz-világranglista: nincs változás az élcsoportban
A Monte-Carlóban rendezett torna nem hozott változást a férfi teniszezők világranglistájának élcsoportjában: továbbra is a vasárnap győztes spanyol Rafael Nadal vezet az idén veretlen szerb Novak Djokovic, valamint a volt világelső svájci Roger Federer előtt. A versenyeket szervező ATP hétfői közlése szerint a legjobb magyar, Balázs Attila a 224., míg Kellner Ádám a 289.
Május 20-ig kell bevallani a 1053-as számú nyomtatványon a személyi jövedelemadót, de aki adót igényel vissza, annak érdemes mielőbb beadnia azt - közölte a Nemzeti Adó- és Vámhivatal (NAV) hétfőn az MTI-vel. A közlemény szerint, ha a magánszemély adót igényel vissza, akkor azt a bevallástól számított 30 napon belül visszautalják számára. A közlemény hangsúlyozza, hogy az adót abban az esetben is május 20-ig kell megfizetni, ha a bevallás benyújtása már korábban megtörtént. A személyi jövedelemadó bevallást elektronikus úton, a www.magyarorszag.hu honlapon keresztül is be lehet adni, de ehhez ügyfélkapus regisztráció szükséges.
Carmelita Jeter 11 mp-en belüli 100-at futott
Bár csak most kezdődik a szabadtéri idény, Carmelita Jeter már 11 mp-en belüli eredményt ért el női 100 méteren a Walnutban rendezett atlétikai viadalon. A szám kétszeres világbajnoki bronzérmese a kellemes meleg, szélcsendes időben rendezett versenyen fölényesen győzött 10.99 mp-cel, ami - természetesen - a világ idei legjobb eredménye.
2011.04.18. 09:40
Detre Diána győzött a franciaországi szörffesztiválon
Detre Diána nyerte a nők versenyét a franciaországi Fréjusben rendezett szörffesztiválon. Édesapja, egyben menedzsere, Detre Szabolcs tájékoztatása alapján lánya a kétnapos versenyen három futamgyőzelemmel végzett a holland olimpiai ezüstérmes Marcellien de Koning előtt. A pénzdíjas viadalon a férfiaknál az olimpia bajnok, ausztrál Tom Ashley nyert.
A mesét választották a horror helyett
Az idei legnagyobb hétvégi mozibevétellel, 40 millió dollárral (7,4 milliárd forinttal) debütált a Rio című animációs mese az észak-amerikai kasszasikerlista csúcsán, miközben a második helyet elcsípő Sikoly című horror negyedik epizódjára alig feleannyiért váltottak jegyet a nézők. A 20th Century Fox Rio című animációja egy elkényeztetett papagájról szól, aki minden óvatossága ellenére belekeveredik a riói karnevál forgatagába, és kalandjai során rádöbben, hogy a kényelmes életnél többet jelentenek a barátok és a repülés izgalma.

References: Bíróság 
 Bíróság 
 Bíróság 
 Bíróság 
 bíróság 
 Kúria 
 Kúria